**PRAVILNIK O VAROVANJU ZASEBNOSTI**

**ABBOT LABORATORIES D.O.O.**

Datum začetka veljavnosti: velja od 27. maja 2020

***PRAVILNIK O VAROVANJU ZASEBNOSTI NA SPLETU Družbe ABBOTT***

Ta Pravilnik o varovanju zasebnosti (v nadaljevanju: "Pravilnik o zasebnosti") velja za vse uporabnike spletnih mest Abbott (kot so opredeljena spodaj) ne glede na to iz katere države dostopajo do spletnih mest Abbott. Za osebe, ki se nahajajo v Evropski Uniji velja Splošna uredba EU o varstvu podatkov (“**GDPR**”) od 25. maja 2018 dalje. GDPR od nas zahteva, da vam zagotovimo dodatne informacije, ki niso nujno določene v tem Pravilniku o zasebnosti; te dodatne informacije so dostopne na naslednji [povezavi](https://dam.abbott.com/en-us/documents/pdfs/gdpr-supplement/Croatia-Abbott-Corporate-Website-GDPR-Supplement-(Croatian).pdf) in veljajo skupaj s tem Pravilnikom o zasebnosti in veljavno lokalno zakonodajo.

Ta Pravilnik o zasebnosti pojasnjuje, kako ravnamo z osebnimi podatki, ki nam jih posredujete ob uporabi spletnih strani, ki jih upravlja družba Abbott (ter njene hčerinske družbe in povezane družbe) in za katere velja ta Pravilnik o zasebnosti (v nadaljevanju »spletna mesta Abbott«).

Ta Pravilnik o zasebnosti ne velja za (i) osebne podatke, ki so bili zbrani izven spleta, (ii) spletna mesta Abbott, za katera ne velja ta Pravilnik o zasebnosti, ali (iii) spletna mesta tretjih oseb, na katere lahko dostopate preko spletnega mesta Abbott. Za uporabo spletnih mest Abbott, velja ta Pravilnik o zasebnosti in Splošni pogoji uporabe.

Prosimo, da pred uporabo spletnih mest Abbott ali preden nam posredujete osebne podatke, preberete ta Pravilnik o zasebnosti.

***KAKO TA PRAVILNIK O Zasebnosti OPREDELJUJE »OSEBNE PODATKE«?***

»Osebni podatki« pomenijo informacije, ki vas identificirajo ali ki jih je mogoče razumno uporabiti za vašo identifikacijo, in ki so bile objavljene/zbrane na spletnih mestih Abbott. Primeri osebnih podatkov vključujejo vaše ime, poštni naslov, naslov elektronske pošte in telefonsko številko.

***KATERE VRSTE INFORMACIJ družba ABBOTT ZBIRA NA SPLETU?***

* **Osebni podatki, ki jih posredujete** – družba Abbott zbira osebne podatke, ki jih vnesete v podatkovna polja na spletnih mestih Abbott. Posredujete lahko, na primer svoje ime, poštni naslov, naslov elektronske pošte in/ali druge podatke zaradi prejemanja informacij o različnih temah, registracije na programe družbe Abbott, komunikacije z oddelkom za pomoč strankam družbe Abbott ali sodelovanja v anketah družbe Abbott. Če želite zaščititi svojo zasebnost, družbi Abbott ne smete posredovati podatkov, ki niso izrecno zahtevani.
* **Pasivno zbiranje nekaterih drugih tehničnih informacij in zbiranje tekom iskanja po spletu** – spletna mesta Abbott lahko zbirajo informacije o vaših obiskih spletnih mest Abbott, ne da bi te informacije aktivno posredovali. Te informacije lahko na primer vključujejo vrsto brskalnika, jezik, vaš operacijski sistem, naslov internetnega protokola (IP), URL-je spletnih mest, ki ste jih obiskali pred ali po obisku spletnega mesta Abbott, spletno iskanje, ki vas je pripeljalo do spletnega mesta Abbott, spletne strani in oglase, ki jih pregledate, ter povezave, na katere kliknete na spletnem mestu Abbott. Te informacije se lahko zbirajo z uporabo različnih tehnologij, kot so piškotki, internetne oznake in spletni svetilniki. Vaš internetni brskalnik na te spletne strani tudi samodejno prenaša nekatere od teh informacij, kot so URL spletnega mesta, ki ste ga pravkar obiskali, in različico brskalnika, ki jo računalnik uporablja.

***ALI družba ABBOTT ZBIRA »OBČUTLJIVE« OSEBNE PODATKE?***

Družba Abbott preko nekaterih spletnih mest Abbott zbira osebne podatke, kot so zdravstveni podatki, ki so lahko v nekaterih jurisdikcijah opredeljeni kot posebne vrste osebnih podatkov oziroma »občutljivi podatki« v skladu z zakoni o varstvu podatkov. Družba Abbott sprejema dodatne ukrepe, ki jih zahteva lokalna zakonodaja za obdelavo takšnih podatkov. Poleg tega lahko posamezne hčerinske družbe ali povezane družbe družbe Abbott sprejmejo ukrepe, ki so v skladu z lokalnimi običaji ali družbenimi pričakovanji glede takšnih podatkov. Družba Abbott bo občutljive osebne podatke zbirala na podlagi in ob upoštevanju veljavne zakonodaje.

***KAKO družba ABBOTT UPORABLJA MOJE OSEBNE PODATKE?***

Družba Abbott uporablja osebne podatke, ki jih posredujete prek spletnih mest Abbott, z namenom posredovanja odgovorov na vaša vprašanja in zagotavljanja učinkovitih storitev za stranke.

Te osebne podatke uporabljamo tudi za druge poslovne namene, da bi vam na primer lahko nudili možnost prejemanja obvestil v zvezi z izdelki ali storitvami družbe Abbott, vas povabili k sodelovanju v anketah o naših izdelkih ali vas obvestili o posebnih promocijah.

***ALI BO DRUŽBA ABBOTT Povezovala OSEBNE PODATKE, KI JIH POSREDUJEM NA SPLETNEM MESTU ABBOTT, Z DRUGIMI OSEBNIMI PODATKI O MENI?***

Ob upoštevanju veljavne zakonodaje družba Abbott lahko povezuje:

* osebne podatke, ki jih stranka posreduje na enem izmed spletnih mest Abbott, z osebnimi podatki, ki jih ta stranka posreduje na drugih spletnih mestih družbe Abbott.
* osebne podatke, ki nam jih posredujete na spletu, s podatki, ki niso bili pridobljeni na spletu.
* osebne podatke, ki ste nam jih posredovali neposredno, s podatki, ki jih posredujejo tretje osebe.

Te konsolidirane podatke lahko uporabimo za izboljšanje spletnih mest Abbott in izdelkov družbe Abbott, za obveščanje o informacijah, izboljšanje naših marketinških in raziskovalnih dejavnosti ter za olajšanje drugih poslovnih funkcij.

***KAKŠNE SO MOJE možnosti glede ZBIRAnja IN UPORABe MOJih OSEBNih PODATKov s strani družbe abbott?***

Vedno lahko omejite obseg in vrsto osebnih podatkov, ki jih posredujete družbi Abbott, tako da ne vpišete nobenih osebnih podatkov v obrazce ali podatkovna polja na spletnih mestih Abbott. Vendar lahko do nekaterih naših spletnih storitev lahko dostopate samo, če nam posredujete ustrezne osebne podatke. Drugi deli spletnih mest Abbott vas lahko vprašajo, ali se želite vpisati na naše sezname stikov za pošiljanje ponudb, promocij in dodatnih storitev, ki bi vas lahko zanimale.

***ALI družba ABBOTT posreduje OSEBNE PODATKE TRETJIM OSEBAM?***

Družba Abbott ne bo prodajala ali licencirala vaših osebnih podatkov tretjim osebam, razen v povezavi s prodajo ali prenosom proizvodne linije ali oddelkov ali zaradi skupnih marketinških programov.

Družba Abbott lahko vaše osebne podatke posreduje tretjim osebam, s katerimi Abbott skupno trži izdelke ali storitve ali skupaj izvaja program ali dejavnost. V skladu s prakso družbe Abbott vas bomo obvestili o prijavi za program, ki se izvaja v sodelovanju z drugo družbo, ki morebiti potrebuje dostop do vaših osebnih podatkov.

Družba Abbott lahko vaše osebne podatke posreduje tudi ponudnikom, s katerimi ima sklenjene pogodbe o opravljanju poslovnih storitev za družbo Abbott. Če družba Abbott takšnim ponudnikom posreduje vaše osebne podatke z namenom izvajanja naših poslovnih storitev, bo družba Abbott v skladu s svojo prakso od teh ponudnikov zahtevala, da varujejo vaše osebne podatke in jih uporabijo samo za opravljanje dejavnosti za družbo Abbott.

Družba Abbott lahko vaše osebne podatke posreduje tretji osebi v zvezi s prodajo ali prenosom ene od svojih proizvodnih linij, oddelkov ali poslovnih deležev oziroma delnic, tako da vam lahko kupec le-teh še naprej zagotavlja informacije in storitve.

Družba Abbott si pridržuje pravico, da aktivno razkrije vaše osebne podatke v odgovorih na uradne zahteve za dostop do informacij s strani državnih organov, za reševanje težav povezanih z državno varnostjo ali za drug namen, če tako zahteva zakon.

***KDO ima DOSTOP DO MOJIH OSEBNIH PODATKOV V družbi ABBOTT?***

Do osebnih podatkov lahko dostopa omejeno število zaposlenih v družbi Abbott. Zaposlene usposabljamo o pomembnosti zasebnosti ter o tem, kako ustrezno in varno ravnati s podatki o strankah in z njimi upravljati.

***KAKO družba ABBOTT VARUJE OSEBNE PODATKE?***

V skladu s prakso družbe Abbott varujemo vsako spletno stran, ki zbira osebne podatke. Kljub temu pa ni mogoče jamčiti za zaupnosti osebnih podatkov, ki se prenašajo preko spleta. Opozarjamo vas, da bodite pazljivi pri prenosu osebnih podatkov preko spleta, zlasti zdravstvenih osebnih podatkov. Družba Abbott namreč ne more jamčiti, da nepooblaščene tretje osebe ne bodo pridobile dostopa do vaših osebnih podatkov. Iz tega razloga morate pri posredovanju osebnih podatkov spletnim mestom Abbott pretehtati koristi in tveganja.

Poleg tega se na spletnih mestih Abbott, vsakič prikaže opozorilo, ko se povezujete na spletno mesto, ki ga ne nadzira družba Abbott ali za katera ne velja ta Pravilnik o zasebnosti. Pred posredovanjem osebnih podatkov spletnim mestom tretjih oseb, preverite njihove pravilnike o varovanju zasebnosti.

***ALI družba ABBOTT Prenaša OSEBNE PODATKE v RAZLIČNe JURISDIKCIJe?***

Družba Abbott shranjuje podatke na zavarovanih strežnikih v več državah po svetu. Upoštevajte, da lahko informacije, ki nam jih posredujete ali jih pridobimo preko vaše uporabe spletnih mest Abbott, obdelamo in prenesemo v države, ki niso država, v kateri prebivate, vključno z Združenimi državami Amerike. Zakoni o varstvu zasebnosti in zakoni o varstvu osebnih podatkov v teh državah morda ne zagotavljajo enake ravni varstva osebnih podatkov kot zakoni v državi, v kateri prebivate. Z uporabo nekaterih spletnih mest Abbott ali z vašo udeležbo na le-teh ter s posredovanjem svojih podatkov soglašate z njihovim zbiranjem, prenosom, shranjevanjem in obdelavo v teh državah.

***KAKO družba ABBOTT VARUJE ZASEBNOST OTROK?***

Družba Abbott na spletnih mestih Abbott izrecno ne zbira in ne uporablja osebnih podatkov otrok (kot »otroci« so opredeljeni mladoletniki, mlajši od 16 let). Otrokom izrecno ne dovoljujemo naročanja naših izdelkov, komunikacije z nami ali uporabe katere od naših spletnih storitev.

Če ste starši in če se seznanite s tem, da nam je vaš otrok posredoval podatke, se obrnite na nas na enega od spodaj navedenih načinov in bomo v sodelovanju z vami poiskali rešitev težave.

***ALI LAHKO POPRAVIM OSEBNE PODATKE oziroma JIH IZBRIŠEM IZ TRENUTNIH EVIDENC STRANK?***

Lahko zahtevate, da vaše osebne podatke iz naših trenutnih evidenc strank izbrišemo ali da jih spremenimo. V kolikor želite, da vaše osebne podatke izbrišemo, se obrnite na nas na enega od spodaj navedenih načinov. Za našo evidenco bomo obdržali določene osebne podatke, ki jih boste posredovali v zvezi s pravnimi posli.

***ZAKAJ SPLETNA MESTA ABBOTT UPORABLJAJO »PIŠKOTKE« IN DRUGE TEHNOLOGIJE SLEDENJA?***

"Piškotek" je datoteka, ki jo naš spletni strežnik lahko pošlje na vaš računalnik, ko dostopate do spletnega mesta Abbott. Ta datoteka se nato shrani v vaš računalnik. Ko vnesete osebne podatke v obrazec ali podatkovno polje na spletnem mestu Abbott, lahko družba Abbott uporablja piškotke in nekatere druge tehnologije, ki tem spletnim mestom dovolijo, da si zapomnijo vaše osebne nastavitve, kot so denimo odseki spletnega mesta, ki jih pogosto obiščete in, v kolikor izberete to možnost, tudi vaše uporabniško ime.

Pasivne tehnologije zbiranja informacij lahko olajšajo uporabo spletnega mesta Abbott, saj družbi Abbott omogočajo nudenje izboljšane izkušnje, prilagajanje spletnih mest na podlagi izbire strank, zbiranje statističnih podatkov, analiziranje trendov in drugačno upravljanje in izboljšanje spletnih mest Abbott. Nekatere funkcije spletnih mest Abbott morda ne bodo delovale brez uporabe teh pasivnih tehnologij za zbiranje informacij.

Več o piškotkih lahko izveste tudi na spletni strani [www.allaboutcookies.org](https://www.allaboutcookies.org/).

***KATERE VRSTE PIŠKOTKOV IN DRUGIH TEHNOLOGIJ SLEDENJA UPORABLJAJO SPLETNA MESTA ABBOTT?***

Spletna mesta Abbott uporabljajo "sejne" piškotke. Sejni piškotki so začasni deli podatkov, ki se izbrišejo takoj, ko zaprete okno spletnega brskalnika ali izklopite računalnik. Sejni piškotki se denimo uporabljajo za izboljšanje navigacije na naših spletnih mestih, blokiranje obiskovalcev pri posredovanju podatkov, kadar to ni primerno (spletno mesto »si zapomni« prejšnje vnose starosti ali države izvora, ki so bili izven določenih parametrov, in blokira naknadne spremembe), in zbiranje zbirnih statističnih podatkov.

Spletne strani Abbott uporabljajo "stalne" piškotke. Stalni piškotki so trajnejši deli podatkov, ki se shranijo na trdi disk računalnika in tam ostanejo, dokler tak piškotek ne izbrišete. Stalni piškotki shranjujejo informacije v vašem računalniku za številne namene, na primer za pridobivanje določenih podatkov, ki ste jih predhodno posredovali (npr. gesla), pomagajo pri določanju področij, ki se obiskovalcem spletnih mest zdijo najbolj uporabna, in neprekinjeno prilagajanje spletnih mest na podlagi vaših nastavitev. Stalni piškotki, ki jih to spletno mesto namesti v vaš računalnik, lahko vsebujejo osebne podatke, na podlagi katerih vas je mogoče identificirati, vendar le, če ste se registrirali ali kako drugače soglašali s hrambo osebnih podatkov, ki ste jih navedli na spletnem mestu in na podlagi katerih vas je mogoče identificirati. V nasprotnem primeru se strežnik našega spletnega mesta seznani samo s tem, da je neznani obiskovalec z vašimi piškotki ponovno obiskal spletno mesto.

Spletna mesta Abbott uporabljajo »spletne svetilnike« (znane tudi kot internetne oznake, eno-pikselni GIF-i, jasni GIF-i in nevidni GIF-i). Spletni svetilnik je majhna grafika na spletni strani ali v e-poštnem sporočilu, ki se uporablja za sledenje obiskanih spletnih straneh ali odprtih sporočil. Spletni svetilniki spletnemu mestu sporočajo informacije strežnika, kot so IP naslov in vrsta brskalnika računalnika obiskovalca. Spletni svetilniki so lahko nameščeni v spletnih oglasih, ki pripeljejo posameznike na naše spletno mesto in različne spletne strani našega spletnega mesta. Spletni svetilniki nam posredujejo informacije o tem, kolikokrat je bila spletna stran odprta in katere informacije so se iskale.

***KAKŠNE SO MOJE MOŽNOSTI V POVEZAVI Z UPORABO PIŠKOTKOV družbe ABBOTT IN DRUGIH TEHNOLOGIJ ZA SLEDENJE?***

Možnosti izbire, ki so vam na voljo glede uporabe piškotkov družbe Abbott in drugih tehnologij sledenja se razlikujejo od spletne strani do spletne strani.

Na nekaterih spletnih mestih Abbott je potrebno soglašati z uporabo piškotkov in/ali drugih tehnologij sledenja na tem spletnem mestu. Piškotki, ki so nujno potrebni za delovanje spletnega mesta, bodo še naprej delovali ne glede na to, ali ste s tem soglašali. Druge vrste piškotkov in sledilnih tehnologij bodo izklopljene, dokler ne soglašate z njihovo uporabo. V posledici tega, je lahko delovanje tega spletnega mesta omejeno, dokler se ne odločite za soglasje.

Na nekaterih spletnih mestih Abbott boste morda prejeli vprašanja glede možnosti izbire ali polja, v katerih boste lahko označili, da se ne strinjate s tem, da spletno mesto uporablja piškotke ali druge tehnologije sledenja, ki niso potrebni za delovanje spletnega mesta. Če se odločite za zavrnitev, je lahko delovanje tega spletnega mesta omejeno.

Nekateri internetni brskalniki vam omogočajo, da omejite ali onemogočite uporabo piškotkov in drugih tehnologij sledenja. Za informacije o tem, kako to storiti, si oglejte informacije o vašem spletnem brskalniku (običajno jih najdete v meniju »Pomoč« ali »Help«).

***KAKO LAHKO STOPIM V STIK z družbo ABBOTT?***

Če imate vprašanja glede uporabe, spremembe ali izbrisa osebnih podatkov, ki ste nam jih posredovali, ali če ne želite prejemati prihodnjih obvestil družbe Abbott ali določenega programa družbe Abbott, se obrnite na nas s klikom na povezavo »Kontakt« na spletnem mestu, ki ste ga obiskali. Lahko pa nam pošljete tudi dopis na naslednji naslov:

Pooblaščena oseba za varstvo podatkov:

|  |  |  |
| --- | --- | --- |
| Abbottov pooblaščenec za varstvo osebnih podatkov v Evropski uniji, e-mail: eu-dpo@abbott.com | ali | ABBOTT LABORATORIES družba za farmacijo in diagnostiko d.o.o., Dolenjska cesta 242C, 1000 Ljubljana, e-mail: dpo\_slovenia@abbott.com |

V vsaki zahtevi za družbo Abbott navedite naslov elektronske pošte, ki ste ga uporabili pri registraciji (če je to mogoče), naslov spletnega mesta ali točno določeni program družbe Abbott, ki ste mu posredovali osebne podatke (npr. Abbott.com itd.), in podroben opis vaše zahteve.

Če želite izbrisati, spremeniti ali popraviti svoje osebne podatke in se obrnete na nas preko elektronske pošte, v rubriko Zadeva napišite »Zahteva za izbris« ali »Zahteva za spremembo/popravek«. Potrudili se bomo, da bomo pravočasno odgovorili na vse utemeljene zahteve.

***KAKO BOM VEDEL, ALI JE družba ABBOTT POSODOBILa TA PRAVILNIK o zasebnosti?***

Brez poseganja v vaše pravice v skladu z veljavno zakonodajo si družba Abbott pridržuje pravico, da brez predhodnega obvestila spremeni ta Pravilnik o zasebnosti zaradi tehnološkega napredka, pravnih in regulativnih sprememb ter sprememb dobre poslovne prakse.

Če družba Abbott spremeni svojo prakso varovanja zasebnosti, bo posodobljena različica tega Pravilnika o zasebnosti vsebovala te spremembe, o njih pa vas bomo obvestili s posodobitvijo datuma začetka veljavnosti, navedenega na začetku tega Pravilnika o zasebnosti.